ـــــ ھۇ خەن بەگلىكىنىڭ خۇپىيەسى، خۇپسەنلىكنى راستىنلا قاملاشتۇرىدىكەنسەن!ـــــ دېدى ۋەھشىيلەرچە سوغۇققىنا ھىجايغان يىڭ تېڭ. لى سىنىڭ ئېسىدە يەنە شۇ ناھايىتى ئېنىق تۇرۇپتۇكى، يىڭ   تېڭنىڭ بۇ زەھەرخەندىلەرچە قوپاللىقى خۇددى زىمىستاندا ئۆگىزىگە چېقىن  چۈشكەندەك لى سىنى خېلىلا سەگىتىپ، پۈتۈن بەدەنلىرىنى قارا تەرگە چۆمدۈرۈۋەتتى. ئەمما جېڭ گو ئادەتتىكىدىن تاشقىرى چەبدەسلىشىپ، قولىدىكى تۆمۈر ھاسىغا تايىنىپ، نېرىدا تۇرغان قۇرۇق مەھبۇس ھارۋىسىغا ئۆزلىگىدىن چىقماقچى بولۇۋېتىپ، لى سى تۇرغان مەھبۇس ھارۋىسىنىڭ يېنىغا كېلىپ ئېگىلىپ تازىم قىلىپ: